কেরিয়ার শুরু করেছিলেন মডেল হিসেবে। তার পরে জল গড়াতে গড়াতে মালাইকা অরোরা খান অভিনেত্রী, এমনকী প্রযোজক অবতারেও আবির্ভূত হয়েছেন। কিন্তু সেখানেই যে শেষ নয়, তা বিয়াল্লিশের সুন্দরী জানালেন সম্প্রতি। মালাইকার ড্রিম প্রোজেক্ট এই মুহূর্তে মোটেই ফ্যাশন বা মডেলিং সংক্রান্ত কিছু নয়। মালাইকার সাম্প্রতিক ভাবনা একটি রেস্তোরাঁ খোলার, যেখানে ফুড আর ফ্যাশনের আন্তরিক কথোপকথনই হবে থিম।
মালাইকা অকপটেই জানিয়েছেন খাবার নিয়ে তাঁর প্যাশনের কথ। সেই সঙ্গে এ-ও বলেছেন যে, ফ্যাশন আর ফুডের সম্পর্ক নিবিড়। কোনও একদিন তাঁর এই স্বপ্ন সফল হবে, আশা রাখেন তিনি।
স্বামী অভিনেতা আরবাজ খানের প্রশংসা করেন ‘মুন্নি বদনাম’-এর আইটেম পার্সন মুক্ত কণ্ঠে। পুরুষ-শাসিত পৃথিবীতে তাঁকে তাঁর ইচ্ছেমতো চলার স্বাধীনতা আরবাজ দিয়েছেন, এ কথাও তিনি অকপটেই জানালেন সাংবাদিকদের।